**Kirjojen äärelle entistä helpommin – yleisten kirjastojen valtakunnallinen lasten ja nuorten digikokoelma on avattu!**

Heinäkuussa 2021 on avattu uusi valtakunnallinen lasten ja nuorten digikokoelma kauno- ja tietokirjallisuutta. Kehittyvä kokoelma mahdollistaa kirjojen saatavuuden kaikkialla Suomessa. Palvelun käyttämiseen tarvitset vain kirjastokortin!

Lapset ja nuoret voivat lukea tai kuunnella sisältöjä samoilla tutuilla laitteilla, joita he jo muutenkin käyttävät. Kirjastojen valtakunnallinen digikokoelma tarjoaa myös kouluille paremmat mahdollisuudet toteuttaa opetussuunnitelmaa, kun kokonaiset koululuokat voivat yhtä aikaa lainata saman teoksen.

*Mitä digikokoelma sisältää?*

Kokoelma sisältää laadukkaan lasten ja nuorten suomen- ja ruotsinkielisen e- ja äänikirjallisuuden mukaan lukien tietokirjat. Kokoelma ei sisällä digilehtiä.

Kokoelma avataan peruskokoelmalla, jossa on yhteensä 95 lasten ja nuorten suomen- ja ruotsinkielisestä nimekettä. Suomenkielisiin nimekkeisiin on 50 yhtäaikaisen käyttäjän lisenssi ja ruotsinkielisiin 10 yhtäaikaisen käyttäjän lisenssi.

Kokoelma on päivittyvä, ja siihen hankitaan uutta kirjallisuutta tarjonnan mukaan. Lisenssejä hankitaan lisää myös kysynnän mukaan.

Kokoelmaan tulevat kirjat valitsee valtakunnallinen valintatyöryhmä, jota organisoi Seinäjoen kaupunginkirjasto. Hankinta tehdään keskitetysti Yleisten kirjastojen konsortion tai Helsingin kaupunginkirjaston toimesta.

*Miten kokoelma käytännössä toimii?*

Kokoelmaan kirjaudutaan ja nimikkeet lainataan tai varataan omalla kirjastokortilla.

Kokoelman teokset ovat valtakunnallisesti yhteisesti käytettävissä. Mikäli kaikki kokoelman lisenssit ovat käytössä, muodostuu kirjaan valtakunnallinen varausjono.

*Miten e- ja äänikirjoja voi lainata?*

E- ja äänikirjat toimivat älypuhelimilla, tableteilla ja tietokoneilla. Android-, Huawei- ja iOS-laitteisiin voi ladata maksutta sovelluskaupoista Ellibs-sovelluksen. Aineistoa voi käyttää myös Ellibsin verkkokirjastossa osoitteessa https://www.ellibslibrary.com/collection (pudotusvalikosta valitaan oman kirjaston nimi).

*Kuka rahoittaa hankkeen?*

Hankkeen rahoittaa Opetus- ja kulttuuriministeriö. Hanke on saanut valtakunnallisen rahoituksen valtion lisätalousarviosta 4/2020.

*Kuinka kauan kotimaiset ääni- ja e-kirjat ovat kaikkien saatavilla? Kuinka kauan hanke kestää?*

Hanke kestää 31.5.2023 saakka.

Digiaineistoa päivitetään jatkuvasti. Tällä hetkellä saatavana ovat seuraavat kirjat:

E-kirjat (suomenkielinen)

1. Bagge, Tapani: Aavehevosen arvoitus

9 – 12 v., jännitys, seikkailu. Kuvaus: Aavehevonen teutaroi Helsingin keskustassa ja aiheuttaa tuhoja, lapset päättävät selvittää, mitä on tekeillä.

2. Black, Holly & Clare, Cassandra: Rautakoe

10 -15 v., fantasia. Kuvaus: Päähenkilön isä on käskenyt häntä epäonnistumaan magiataitoja mittaavassa Rautakokeessa, mutta se ei käykään ihan helposti.

3. Frantz, Eva: Osasto 23

10 -15 v., jännitys/kauhu. Kuvaus: Päähenkilö pääsee maalle keuhkoparantolaan, mutta kaikki ei ole siellä sitä, miltä päältä päin näyttää.

4. Heikkilä, Mervi: Jaan ja Jäähammas

9 – 12 v., fantasia. Kuvaus: Sankka ja vaarallinen sumu ympäröi pikkukaupungin, ja päähenkilö ystävineen koettaa löytää ratkaisua tilanteeseen.

5. Horst, Jørn Lier & Sandnes, Hans Jørgen: Operaatio Myrskypilvi: etsiväkaksikko 1

7 -10 v., jännitys/seikkailu. Kuvaus: Outoja asioita varastetaan (kuten leipomon kaikki hiiva), ja Etsiväkaksikko yhdessä vainukoira Oton kanssa ryhtyvät selvittämään varkauksia.

6. Hurme, Vuokko & Konttila, Tiina: Eläinhoitola Pehmo ja pumpulirutto

7 – 9 v., helppolukuiset. Kuvaus: Outo ja herkästi tarttuva tauti alkaa levitä Eläinhoitola Pehmossa, mutta onneksi lapset ovat tehtäviensä tasalla, ja tarttuvat toimeen taudin pysäyttämiseksi.

7. Ikola, Markus: Jasu mestarimokaaja

9 -12 v., huumori. Kuvaus: Jasu on jo kuudennella luokalla, mutta tyttöystävää ei vielä ole. Asia pitää korjata pikimmiten, mutta mikään ei nyt tunnu menevän kuten pitää, vaan katastrofit seuraavat toinen toistaan.

8. Kaarla, Riina& Sami: Täältä tullaan, lemmikit!

8 -12 v., seikkailu, lemmikit, robotit. Kuvaus: Kati-e on mestarikoodaaja ja myös hulluna lemmikkeihin. Yhdessä itserakentamansa robotin Ti-botin kanssa Kati-e on omistautunut naapuruston eläinpulmien ratkaisuun. Kirja on hauska ja vauhdikas ja onnistuu yhdistämään hyvin kaksi lapsia paljon kiinnostavaa aihetta – robotiikan ja eläimet. Kirja myös opettaa lapsille hyvästä lemmikkien pidosta – sen eläimiä ja niiden vaatimia oloja koskevat tiedot ovat faktuaalisia.

9. Kallioniemi, Tuula: Liukas lätkä

8 -10 v., urheilu, jääkiekko. Kuvaus: Talvi tulee ja futiskausi on ohi. Onneksi perustetaan uusi lätkäjoukkue, johon futiskaverukset liittyvät. Jännitystä elämään tuo lähestyvä lätkämatsi Hippolan leuhkaa joukkuetta vastaan.

10. Katajavuori, Riina: Kaksi kotia

5 -7 v., kuvakirja, vaikeat asiat, vanhempien avioero. Kuvaus: Vanhemmat eroavat, ja sisaruksista toinen lähtee isän ja toinen äidin matkaan. Lisää haasteita tuovat soppaan vanhempien uudet kumppanit.

11. Kunnas, Noora: Salmanterin Terttu ja minimerirosvot

8 – 12 v., seikkailu, huumori. Kuvaus: Ollessaan setänsä luona kylässä sisarukset tutustuvat naapurin mummoon, joka on toteuttamassa hienoa asetelmaa kaupungin kukka-asetelmakilpailuun – mutkia matkaan tulee, kun asetelman minimerirosvot heräävätkin henkiin!

12. Laakso, Hannu: Me Kettuset

5 -10 v., proosamuotoinen tietokirja ketuista. Kuvaus: Pieni ketunpoikanen on syntynyt maailmaan. Vanhempiensa oppeja seuraten se ja sen sisarukset oppivat kettujen elämästä, ja eräänä päivänä koittaa aika pikkuketunkin lähteä omille teilleen omaa perhettä perustamaan. Ihastuttava kuvaus pienen ketunpoikasen elämän alkutaipaleesta, todella ihana valokuvakuvitus, ja todella tietopitoinen tarina. Laakso on onnistunut hyvin löytämään tasapainon tiedon ja tarinan välillä – asiasisältö on onnistuneesti kiedottu narratiivin sisälle.

13. Levola, Minna: Tylsä elämäni

10 -12 v., lastenromaani. Kuvaus: Päähenkilön elämä on tavallista ja hänen mielestään siksi tylsää. Kaikilla muilla luokan tytöillä on korvareiät, hänellä ei. Lemmikkikään ei ole jännä eikä mielenkiintoinen, pelkkä akvaario. Mutta onneksi parhaalla kaverilla on koir,a jota ulkoiluttaa, ja kenties jopa ratkaisu korvisongelmaan.

14. Lipasti, Roope & Oksanen, Harri: Lätkä-Lauri ja ihmeräpylä

7 – 9 v., helppolukuiset, urheilu, jääkiekko. Kuvaus: Lauri rakastaa jääkiekkoa ja on pakahtua innosta päästessään oikeaan joukkueeseen pelaamaan. Alkuinnostusta seuraa karvas pettymys, kun Lauri ei olekaan niin suvereeni lätkäkuningas, kuin mitä hän on kuvitellut. Onneksi eno keksii keinot Laurin vallanneen epävarmuuden poistoon.

15. Lukkarila, Päivi: Ponimme Possukka

9 -13 v., hevoset, eläimet. Kuvaus: Kirja kertoo pienen ponin elämäntarinan varsasta vanhukseksi. Lämminhenkinen tarina kuvaa ponin ja sen elämän ihmisten välistä syvää suhdetta ja sen merkitystä.

16. Niemelä, Reetta & Pelliconi, Sanna: Älä vihaa minua: kirjeitä ihmisille

10 -15 v., proosamuotoinen tietokirja. Kuvaus: Kirja koostuu kirjeistä, joita vihattujen eläin- ja kasvilajien edustajat ovat kirjoittaneet ihmisille – ääneen pääsevät niin susi kuin voikukkakin. Kirja on todella informatiivinen ja tuo uutta näkökulmaa parjattujen ja vihattujen lajien elämään.

17. Palviainen, Jukka-Pekka: Allu ja salainen ihailija

7 -10 v., seikkailu, huumori. Kuvaus: Allu muuttaa perheineen vanhaan juna-asemaan asumaan. Pian siellä kuitenkin alkaa tapahtua kummia, ja Allu päättää ottaa asioista selvää.

18. Parvela, Timo: Ella ja kaverit vihdoin kolmannella

7 – 10 v., huumori. Kuvaus: Ella ja kaverit ovat lopulta päässeet kolmannelle luokalle! Opettaja ja koko luokka päättävät ottaa kaiken irti uudesta ja varttuneemmasta elämästään.

19. Pitkänen, Pasi: Kadonneiden eläinten saari

5 – 10 v., seikkailu, uhanalaiset ja kadonneet eläimet, eläinten oikeudet. Kuvaus: Matias on pikkusisarensa Jennin kanssa sirkuksessa, kun omituinen otus kaappaa leijonanpennun, ja siinä sivussa Jennin, mukaansa! Matias lähtee perään ja seuraa olentoa omituiselle saarelle, joka on täynnä eläimiä, joiden pitäisi jo olla sukupuuttoon kuolleita. Kirjassa on tärkeä sanoma eläinten suojelun ja hyvinvoinnin turvaamisen puolesta.

20. Pöyhönen, Julia & Livingston, Heidi: Fanni ja suuri tunnemöykky: tunteiden tunnistamisen ja nimeämisen harjoitteleminen

4 – 7 v., tunnetaitoja lapsentajuisesti. Kuvaus: Välillä Fannin ja Fannin ystävien on vaikeaa kertoa, miltä heistä tuntuu. Siitä tulee paha, möykkyinen olo, ja silloin kaikki menee pieleen. Onneksi aikuiset oivaltavat, mistä kenkä puristaa, ja auttavat lapsia sanoittamaan tunteitaan.

21. Rouhiainen, Elina & Ranta, Kaisa: Valkeantuoja: Nelimaan tarinat

8 – 12 v., fantasia, seikkailu. Kuvaus: Taaro on täyttänyt 13 vuotta, ja kuten Sanstessa on tapana, on Taaron aika lähteä pitkälle vaellukselle etsimään kumppanieläintä. Taaron matka vie hänet Sansten naapuriin, Vaaroksen herttuakuntaan, jossa hän epäonnekseen päätyy väärään paikkaan väärään aikaan - Vaaroksen arvokas valonlähde, mahdas, on varastettu, ja Taaroa pidätetään epäiltynä. Tästä alkaa Taaron seikkailu, joka vie hänet halki Nelimaan neljän herttuakunnan. Todella hyvin kirjoitettu lasten fantasiaromaani, joka onnistuu olemaan yhtä aikaa sekä kevyt luettava että syvällinen. Paljon huomiota kiinnitetään esimerkiksi hahmojen vuorovaikutuksessa tunteiden ja reaktioiden avaamiseen ja ajatusprosessien esittämiseen ja sanoittamiseen.

22. Supinen, Miina & Nykänen, Anni: Rosmariini: Mättömadon salaisuus

7 – 12 v., huumori. Kuvaus: Keittiöklubin laivaretki uhkaa mennä mönkään, sillä laivalle kuljetettu mättömato on kovaa kyytiä popsimassa koko pullalaivan suuhunsa.

23. Tolvanen, Joonas: Jademiekan arvoitus

7 – 9 v., helppolukuiset, seikkailu. Kuvaus: Lomamatkalla Kiinassa veljekset joutuvat ajassa taaksepäin.

24. Unkari, Arttu & Vaalio, Kai: Isämies ja räjähtävä kakka

8 –10 v., (Vessa)huumori.

25. Vehkalahti, Reetta & Närhi, Kati: Pipsa Kopperoisen tutkimuksia: Pierut ja kaasut

7-9v, helppolukuiset. Kuvaus: Pipsa haluaa isona tutkijaksi ja yhdessä pikkuveljensä kanssa alkaa tutkia, miten kaasulla voi lentää.

26. Larsson, Åsa & Korsell, Ingela: Pax1: Loitsusauva

8 – 15 v., seikkailu, fantasia, kauhu. Kuvaus: Maagista maanalaista kirjastoa suojelevat sisarukset ovat jo vanhoja, ja he tarvitsisivat seuraajan tärkeälle työlleen. Orvot veljekset päätyvät kaupunkiin, ja heidän seikkailunsa voi alkaa.

27. Rogerson, Margaret: Kirjojen tytär

13 - 18v., fantasia. Kuvaus: Päähenkilö on kasvanut maagisessa kirjastossa, joka on täynnä vaarallisia kirjoja. Kun vaarallisin kirja vapautetaan, tulee hänestä pääepäilty, ja hän joutuu turvautumaan maagin apuun todistaakseen syyttömyytensä ja pelastaakseen maailman vapautuneen kirjan voimilta.

28. Simukka, Salla: Lukitut

13 – 18 v., scifi. Kuvaus: Joukko nuoria pidätetään rikoksista, jotka he laskelmien mukaan todennäköisesti tulevat tekemään. Heillä on aikaa 18-vuotispäiväänsä asti todistaa, etteivät he milloinkaan päädy tekemään rikosta, josta heidät on pidätetty. Rautaista dystooppista scifiä!

29. Meresmaa, J.S.: Dodo

13 – 15 v., säeromaani.

30. Hepo-oja, Briitta: Suomea lohikäärmeille

13 -18 v., vaihtoehtohistoria, fantasia, seikkailu. Kuvaus: Kirja sijoittuu vaihtoehtotodellisuuteen, 2000-luvun Suomeen, jossa vanha kansanusko on valtionuskonto, luokkarajat ovat jyrkät, aateliset lipuvat juhlasta toiseen, tavallinen kansa elää niukkuudessa ja tasavaltalaismielinen TASA masinoi pommi-iskuja, mm. Itäkeskukseen. Kaiken tämän keskellä elävät Tim, köyhä lyseolaispoika, ja Lynx, rikas ritarisuvun tytär - ja muuan lohikäärme, jonka joku on postittanut Timille. Tim ei osaa aavistaakaan, mihin kaikkeen lohikäärme hänet vielä tulee sotkemaan. Rautaista fantasiaa, joka on hyvin uskottavasti rakentanut uuden maailman. Kirja loppuu todella jännittävään kohtaan, mikä tarkoittaa sitä, että kirjan jatko-osia olisi hyvä olla saatavilla, kun kirjaa luetaan koulussa.

31. Mattila, Riina: Järistyksiä

15 – 18 v., nuoret, erilaisuus, oman itsensä etsiminen. Kuvaus: Päähenkilö ei koe olevansa tyttö eikä poika, mikä tekee hänen elämänsä vaikeaksi ahdasmielisessä pikkukaupungissa. Vasta sieltä pois pääsy avaa hänelle mahdollisuuksia olla oma itsensä. Kirja kuvaa nuoren löytöretkeä maailmalle ja minuuteensa.

32. Sumanen, Nadja: Terveisin Seepra

15 – 18 v., nuoret, henkinen pahoinvointi, viiltely. Kuvaus: Päällisin puolin päähenkilön elämässä kaikki on hyvin, koulussa menee ihan hyvin ja balettitunneilla pärjää. Mutta voimakkaat ahdistuspuuskat ottavat hänet herkästi valtaansa, ja silloin oloa helpottaa vain viiltäminen. Miten tällaisesta umpikujasta voisi päästä pois? Kirja kuvaa hyvin nuoren kamppailua henkisen pahoinvoinnin kierteessä.

33. Vuorma, Tuuli: Roistoakatemia: Osa I: Caapparin kääty

12 – 18 v., fantasia. Kuvaus: Päähenkilöllä on ongelma. Poliisikoulun pääsykokeiden asemasta hän päätyi vahingossa Roistoakatemian pääsykokeeseen. Hän päättää soluttautua roistoakatemiaan ja narauttaa kaikki, kun hetki on oikea, mutta hänen täytyy pitää oma tilanteessa salassa niin perheeltään kuin koulukavereiltaan – ja mitä käy, kun hän alkaa oikeasti ystävystyä joidenkin luokkatoveriensa kanssa.

34. Hai, Magdalena: Haiseva käsi ja muita kauheita tarinoita Uhriniituntakaisesta

13 – 18 v., kauhu. Kuvaus: Magdalena Hai on loistava kirjailija, joka hallitsee kauhugenren täydellisesti. Yksi parhaita kotimaisia nuorten kauhukirjoja.

35. Acevedo, Elizabeth: Runoilija X

14 – 18 v., säeromaani. Kuvaus: Päähenkilö elää huonolla alueella Yhdysvalloissa, ja on oppinut olemaan äänetön. Hän pyrkii myös olemaan näkymätön, sillä hänen naiseuden kynnyksellä oleva kehonsa herättää ympärillä olevissa miehissä erittäin epätoivottua kiinnostusta. Hän voi käsitellä tunteitaan ja ajatuksiaan vain kirjoittamalla – kunnes hän saa tilaisuuden esittää tekstejään.

36. Palviainen, Jukka-Pekka: Hanaa, Kosonen

14 – 17 v., jännitys, huumori. Kuvaus: Kaapo on ostanut mopon koulun upeimmalta tytöltä, mutta jo samana iltana se varastetaan. Varkaat vaativat Kaapolta lunnaita moposta, mutta Kaapo ei anna niin helposti periksi.

37. Strandberg, Mats: Loppu

15 – 18 v., Nuortenromaani, maailmanloppu. Kuvaus: Syksyllä maailma loppuu asteroidin iskuun. Mutta vielä on kesä. Vielä on hetki aikaa, ennen kuin kaikki loppuu. Kirja on upea kuvaus nuorten elämästä maailmassa, johon kosminen sattuma on lyönyt viimeisen käyttöpäivän leiman.

E-äänikirjat (suomenkielinen)

38. Brunila, Marjut: Immu ja Torninvartijat

9 – 12 v., seikkailu- ja kummitusromaani. Kuvaus: Joukko erilaisista taustoista olevia lapsia ystävystyy ja ryhtyy selvittämään mysteerejä.

39. Favilli, Elena & Cavallo, Francesca: Iltasatuja kapinallisille tytöille

9 – 15 v. Kertomuksia historian tytöistä ja naisista, jotka muuttivat maailmaa.

40. Erlandsson, Karin: Helmenkalastaja

9 – 14 v., fantasia.

41. Helmi, Henna & Nieminen, Reetta: Bellan pentupoppoo

7 – 9 v., helppolukuiset, lemmikit.

42. Helmi, Henna: Nellyn uudet kuviot: IceLove 1

9 – 12 v., urheilu, luistelu, ulkopuolisuus. Kuvaus: Nelly joutuu muuttamaan kesken kouluvuoden, ja on nyt ”se uusi tyttö”. Edessä on hidas matka osaksi luokkaa ja luistelujoukkuetta.

43. Hirvonen, Elina: Julia ja Pehmoeläinten Maailmanneuvosto

8 – 10 v., seikkailut, supersankarit, agentit. Kuvaus: Pehmoleluilla on salainen elämä, jossa ne ovat supersankareita ja agentteja – mutta vain niin kauan kuin lapset uskovat niihin.

44. Hurme, Vuokko: Kiepaus

8 -12 v., fantasia. Kuvaus: Maailma kääntyi ylösalaisin. Siihen sopeuduttiin. Mutta nyt uhkaa puhdas vesi loppua, ja voi olla, että ainoa ratkaisu on suuri pudotus alas, kohti taivaita.

45. Holopainen, Anu: Kauhukännykkä

8 -12 v., kauhu. Kuvaus: Jokin puhelimessa on omituista. Se on valtavan hieno, eikä siitä meinaa saada irrotettua katsettaan. Sen kuori loistaa vihreänä. Se muuttaa käyttäjänsä.

46. Huovi, Hannele: Viikinkipoika Turn Hurjapää

8 – 12 v., seikkailu, viikinkifantasia. Kuvaus: Turn Hurjapää on viikinkikuninkaan poika, ja hän kulkee seikkailusta toiseen. Kirja ammentaa hauskasti viikinkitarustosta.

47. Kaarla, Riina & Sami: Arttu Tirttu herää henkiin

8 – 12 v., huumori. Kuvaus: Arttu Tirttu on ilmaislelu, joka erikoisten yhteensattumien kautta herää henkiin ja päätyy asumaan Jimi-pojan luo. Yhdessä kaksikko keksii vaikka mitä ja joutuu moniin kommelluksiin.

48. Kaarla, Riina & Sami: Kadonnut kenttä: Pet Agents 3

8 – 12 v., seikkailu, lemmikit, robotit. Kuvaus: Kati-en ja Ti-botin seikkailut jatkuvat, tällä kertaa maalla, luomutilalla. Ongelmia seuraa, kun Ti-bot yllättäen katoaa, ja huonon kentän vuoksi Kati-e ei onnistu saamaan robottiystäväänsä yhteyttä.

49. Lipasti, Roope: Lätkä-Lauri ja räpylän henki

7 – 9 v., helppolukuiset, urheilu, jääkiekko. Kuvaus: Laurin seikkailut lätkäjoukkueessa jatkuvat.

50. Lish, Mikki & Ngai, Kelly: Taikuuden talo

8 – 12 v., fantasia. Kuvaus: Isoisän talo on täynnä taikaesineitä, ja edessä on varmasti maaginen joululoma.

51. Mariska: Määt ja Muut: runoja eläimistä ja ihmisistä

9 – 15 v., runoja, huumori. Kuvaus: Hersyvän hauskoja runoja.

52. Mäkipää, Jari: Masi Tulppa: Pääsy kielletty!

9 – 13 v., huumori. Kuvaus: Masilla on suunnitelmia kesälle, kun hän on jäämässä yksin kotiin. Nämä suunnitelmat vain romuttuvat totaalisesti, kun Masin vanhemmat yllättävät hänet palkkaamalla hänelle lapsenvahdin!

53. Nopola, Sinikka & Tiina: Risto Räppääjä ja ujo Elmeri

7 – 12 v., huumori. Kuvaus: Elmeri on hiljainen ja ujo, mutta tietää valtavasti kaikesta. Muut yrittävät kovasti ”reipastuttaa” häntä, mutta kirjan loppupuolella itse kukin alkaa miettiä, onko kaikkien sittenkään pakko olla samanlaisia reippaita puuhaajia, vai olisiko maailmassa sittenkin tilaa myös ujoille ja aroille tietäjille.

54. Noronen, Paula: Yökoulu ja kadonnut opettaja

7 -12 v., helppolukuiset, huumori, vampyyrit yms. Kuvaus: Nyt on asiat pielessä! Yökoulun opettaja on kadonnut, ja tilalle on tullut omituinen sijainen hääräämään. Luokan ei auta muu kuin ryhtyä selvittämään kadonneen opettajan tapausta.

55. Palviainen, Jukka-Pekka: Allu ja outo Uolevi

7 – 10 v., lastenromaani, huumori

56. Parvela, Timo: Kepler62 Uusi maailma: Gaia

7 – 12 v., scifi, dystopia. Kuvaus: HUOM: Kyseessä on kirjasarjan kakkossarjan 5. osa. Se toimii varsin huonosti muusta sarjasta irrallaan. Sarja on todella korkeatasoinen, ja sitä voi suositella lämpimästi, mutta sen lukeminen kannattaa aloittaa ensimmäisen sarjan ensimmäisestä osasta Kutsu ja edetä sarjaa järjestyksessä.

57. Parvela, Timo: Paten jalkapallokirja

7 - 10 v., huumori, urheilu, jalkapallo. Kuvaus: Ella-kirjoista tunnettu Pate seikkailee jälleen omassa tarinassaan hersyvän huumorin saattelemana.

58. Portin, Anja: Radio Popov

10 – 13 v., seikkailu. Kuvaus: Päähenkilö on kovin yksinäinen ja yksin, kunnes hän tutustuu postinjakajaan, joka sujauttaa yhtä sun toista muutakin kuin pelkät postit postiluukusta.

59. Tolonen, Tuutikki: Agnes ja unien avain

9 – 13 v., mysteeri. Kuvaus: Päähenkilön huomio kiinnittyy erään hautakiven kuvaukseen, ja pian haudassa oleva tyttö täyttää hänen ajatuksensa.

60. Tolonen, Tuutikki: Mörkövahti

7 – 12 v., seikkailu. Kuvaus: Miltä kuulostaisi, jos lapsenvahdiksi palkattaisiinkin mörkö? Lapset joutuvat erikoiseen seikkailuun saatuaan mörön lapsenvahdiksi.

61. Walliams, David: Keskiyön jengi

8 - 12 v., seikkailu, mysteeri.

62. Isto, Sanna: Sirpale

13 - 18 v., romaani, mysteeri, historia. Kuvaus: Kun päähenkilö löytää berliiniläisen kotinsa kynnyksen alta vanhan kupin sirpaleen, joutuu hän ajassa taaksepäin. Pian hän huomaa selvittävänsä muinoin talossa asuneen perheen mysteeriä. Miksi perheen tytär on vangittuna huoneessaan, ja mitä tapahtuisi, jos hän auttaisi tytön ulos?

63. Luttinen, Meri: Myrskynsilmä

13 – 18 v., historiallinen fantasia, muinaissuomi.

64. Bardugo, Leigh: Varjo ja riipus

14 – 18 v., fantasia. Kuvaus: Kun nuoren tytön mahtavat yliluonnolliset voimat puhkeavat, joutuu hän keskelle vaarallisia tapahtumia, joiden aikana hän oivaltaa, että siinä missä hänen voimansa voivat olla avuksi, ne voivat myös kääntyä häntä itseään, hänen läheisiään ja koko maailmaa vastaan.

65. Auer, Ilkka: Kymnaasi

14 -18 v., kauhu.

66. Crossan, Sarah: Yksi

14 - 18 v., siamilaisten kaksosten identiteetin etsintä.

67. Enoranta, Siiri: Tuhatkuolevan kirous

13 – 18 v., fantasia.

68. Cheng, Jack: Kosmoksessa tavataan

12 – 18 v., matkaromaani, mietiskelevä. Kuvaus: Päähenkilö matkaa halki Yhdysvaltojen taltioiden matkansa käänteitä ipodille, jonka hän aikoo lähettää avaruuteen.

69. Mikama, Anniina: Taikuri ja taskuvaras

12 – 18 v., fantasia, vaihtoehtohistoria. Kuvaus: Todella upea sarjan avaus, yhdistelee steampunkia ja fantasiaa vaihtoehtoisella 1800-luvulla. Päähenkilöt, silmänkääntötemppuja tekevä taikuri ja toisenlaisia silmänkääntötemppuja tekevä taskuvarastyttö, kohtaavat ja tutustuvat.

70. Hallava, Anna: Sammakkoprinsessa

12 – 18 v., huumori, teinihaaveet, urbaani fantasia. Kuvaus: Päähenkilön elämä kääntyy päälaelleen, kun hänelle valkenee, että hän on puoliksi keiju. Ja hän kun vain ihan oikeasti olisi halunnut saada ensisuudelmansa 14-vuotiaana.

71. Enoranta, Siiri: Kesämyrsky

15 - 18 v., nuortenromaani, ihmissuhteet. Kuvaus: Viattomuus ja viettelys, köyhyys ja yltäkylläisyys, totuus ja valhe. Nämä vastakohdat ovat törmäyskurssilla päähenkilön suostuessa luokkatoverinsa kesälomakutsuun.

E-kirjat (ruotsinkielinen)

72. Klingenberg, Malin: Den stora seniorkampen

6 - 9 år, detektiver, tävlingar, pensionärer, finlandssvensk litteratur

73. Öhman, Peppe: Ett himla tjat om hästar

6 - 9 år, ridning, hästböcker, finlandssvensk litteratur

74. Steinman, I.V.: Balthasar Bruns detektivbyrå: mysteriet med den försvunna katten

6 - 9 år, mysterier, sommarlov, detektiver

75. Ohlsson, Kristina: Det magiska hjärtat

9 - 12 år, vänskap, magi, hjärtsjukdomar, önskningar, döden

76. Nilsson, Elin: Anrop från inre rymden

10 - 13 år, noveller, tonår, vänskap, kärlek

77. Möller, Wilma: Allt att vinna

12 - 16 år, hästböcker, ungdomslitteratur, finlandssvensk litteratur, försvinnande

78. Nissen, Ulla M.: De kommer ändå inte tro mig

13 - 16 år, ungdomslitteratur, våldtäkt, självskadebeteende, skolan

79. Wegelius, Jakob: Legenden om Sally Jones

9 - 12 år, äventyr, gorillor, resor, vänskap

80. Collins, Suzanne: Balladen om sångfåglar och ormar

15 - 17 år, dystopier, spel, maktkamp, överlevnad

E-äänikirjat (ruotsinkielinen)

81. Widmark, Martin: Blåbärsmatchen

6 - 9 år, sommarlov, mysterier, noveller

82. Lindholm, Ola och Lindqvist, Johan: Kung Pow: Ett levande vapen

10 - 12 år, äventyr, kampsporter, gisslan, strider

83. Townsend, Jessica: Nevermoor – Morrigan Crowes magiska förbannelse

9 - 13 år, fantasy, magiska världar, förbannelser, äventyr

84. Karinsdotter, Emma: Lisbet och Sambakungen

6 - 9 år, sommar, skolgång, humor, olikheter

85. Persson, Elin: De afghanska sönerna

15 - 17 år, flyktingar, psykologiska romaner, medmänsklighet

86. Backman, Fredrik: Björnstad

15-17 år, tonåringar, ishockey, vänskap, småstäder

87. Herrström, Christina: Tionde våningen

15 - 17 år, vänskap, förälskelse, frånskilda föräldrar

88. Erlandsson, Karin: Pärlfiskaren

9 - 12 år, finlandssvensk litteratur, äventyr, vänskap, magi, sagoromaner, undervattensvärld

89. Camerini, Valentina: Gretas historia: ingen är för liten för att göra något stort

9 - 12 år, klimatförändringar, aktivister, skolelever

90. Arro, Lena: Linje 15 till Rannebergen

11 - år, skräck, Halloween, kalla kårar

91. Fried, Hedi: Frågor jag fått om Förintelsen

14 - 16 år, andra världskriget, judeförföljelser

92. Stehn, Malin: Inte din bror

12 - 15 år, vänskap, ensamhet, flyktingar, fördomar

93. Brueggeman, Wibke: Lycka är för losers

15 - 17 år, vänskap, kärlek, familjer, ungdomslitteratur, feelgood-berättelse

94. Turtschaninoff, Maria: Maresi

13 - 17 år, fantasy, identitet, flykt, livsuppgift

95. Brandis, Katja: Woodwalkers: Carags förvandling

9 - 12 år, fantasy, övernaturliga väsen, vänskap, hemligheter

*Vinkit laatineet:*

*Satu Nikander, Helsingin kaupunginkirjasto (suomenkieliset),*

*Michelle Mattfolk, Helsingin kaupunginkirjasto (ruotsinkieliset)*